ПРОТОКОЛ №24
ОТ ЗАСЕДАНИЕ НА
КОМИСИЯТА ПО АТЕСТИРАНЕТО И КОНКУРСИТЕ 
ПРИ СЪДИЙСКАТА КОЛЕГИЯ НА ВСС,
ПРОВЕДЕНО НА 29.05.2017 г. 

ПРИСЪСТВАТ: Вероника Имова, Милка Итова, Любка Богданова, Юлия Ковачева, Ценка Георгиева, Камен Иванов, Каролина Неделчева, Бонка Дечева, Бонка Янкова. 

Отсъстват: Даниела Костова, Галя Георгиева, Цветинка Пашкунова, Александър Еленков, Весислава Иванова, Деспина Георгиева, Стела Дандарова, Виолета Главинова. 

На заседанието присъстваха: 
Мария Христова – директор на дирекция „Съдебни кадри и конкурси на магистрати”, Николина Георгиева -  началник-отдел „Атестиране и кариерно развитие на съдии“. 

Протоколирал: Илина Йосифова

Допълнителни точки, включени за разглеждане в дневния ред на Комисията по атестирането и конкурсите 

КОМИСИЯТА ПО АТЕСТИРАНЕТО И КОНКУРСИТЕ 
Р  Е  Ш  И:

ВКЛЮЧВА следните допълнителни точки в дневния ред на Комисията по предложенията и атестирането, за разглеждане: Р-10 – Р-17. 

І. РАЗНИ
Р-1. ОТНОСНО: Проект на становище на КАК-СК, по чл. 169, ал. 1 от ЗСВ, във връзка с чл. 55, ал. 1 от Наредба №1/09.02.2017 г. за конкурсите за магистрати и за избор на административни ръководители в органите на съдебната власт, за притежаваните професионални качества на Венцислав Стефанов Вълчев - прокурор в Районна прокуратура - Тетевен, във връзка с открита процедура за избор на административен ръководител - председател на Районен съд - Луковит, който ще се проведе на 06.06.2017 г. 
КОМИСИЯТА ПО АТЕСТИРАНЕТО И КОНКУРСИТЕ 
Р  Е  Ш  И:

1.1. ПРИЕМА становището за притежаваните професионални качества на Венцислав Стефанов Вълчев - прокурор в Районна прокуратура - Тетевен.  

1.2. ИЗПРАЩА, на основание чл. 12, ал. 2 от Правилата за избор на административни ръководители в органите на съдебната власт, становището по т. 1.1. на Венцислав Стефанов Вълчев - прокурор в Районна прокуратура - Тетевен, за запознаване. 

1.3. ПРЕДОСТАВЯ становището по т. 1.1. на Съдийската колегия на Висшия съдебен съвет на основание чл. 12, ал. 1 от Правилата за избор на административни ръководители в органите на съдебната власт, ведно с цялата документация във връзка с избора на административен ръководител - председател на Районен съд –- Луковит.  

1.4. ВНАСЯ предложението за провеждане на избор в заседанието на Съдийската колегия на Висшия съдебен съвет, насрочено за 06.06.2017 г. 

Р-2. ОТНОСНО: Откриване на процедури за избор на административни ръководители в органите на съдебната власт.

КОМИСИЯТА ПО АТЕСТИРАНЕТО И КОНКУРСИТЕ 
Р  Е  Ш  И:

2.1. Предлага на Съдийската колегия, на основание чл. 194а, ал. 1 от Закона за съдебната власт, ДА ОБЯВИ свободните длъжности за административни ръководители в органите на съдебната власт, както следва:

•	Административен ръководител – председател на Административен съд гр. Кюстендил – свободна длъжност.

•	Административен ръководител – председател на Административен съд гр. Кърджали – свободна длъжност.

•	Административен ръководител – председател на Административен съд гр. Разград – свободна длъжност.

•	Административен ръководител – председател на Районен съд гр. Перник – свободна длъжност.

2.2. Предлага на Съдийската колегия, на основание чл. 167, ал. 2 от Закона за съдебната власт, ДА ОТКРИЕ процедура за избор на административен ръководител в органите на съдебната власт, както следва:

2.3. Административен ръководител – председател на Административен съд гр. Перник – предсрочно освобождаване от длъжност.

2.4. В едномесечен срок от датата на обнародване на свободните длъжности в Държавен вестник могат да се подават в администрацията на Висшия съдебен съвет предложения за назначаване на административен ръководител на съответния орган на съдебната власт. Към предложението се прилагат: подробна автобиография, подписана от кандидата; копие от диплома за завършено висше образование по специалността „Право”; копие от удостоверение за придобита юридическа правоспособност; свидетелство за съдимост, издадено за участие в конкурс по Закона за съдебната власт; медицинско удостоверение, издадено в резултат на извършен медицински преглед, че лицето не страда от психическо заболяване; концепция за работата като административен ръководител, която трябва да съдържа: лична мотивация за заемане на длъжността, анализ и оценка на състоянието на органа на съдебната власт, очертаване на достиженията и проблемите в досегашната му дейност, набелязване на цели за развитието и мерки за тяхното достигане; удостоверение от Националната следствена служба, Столичната следствена служба или от окръжните следствени отдели към окръжните прокуратури за образувани досъдебни производства; декларация за имотното състояние, произхода на средствата за придобиване на имуществото и за наличието на частен интерес по образец, утвърден от Пленума на Висшия съдебен съвет; документи, удостоверяващи наличието на стажа по чл. 170 от ЗСВ и други документи, които по преценка на кандидата имат отношение към професионалните или нравствените му качества.

2.5. Решението да се обнародва в “Държавен вестник” и да се публикува на интернет страницата на Висшия съдебен съвет.

2.6. Внася предложението в заседанието на Съдийската колегия, насрочено на 30.05.2017 г., за разглеждане и произнасяне. 

Р-3. ОТНОСНО: Произнасяне по допустимостта на кандидатите – участници в процедури за избор на административни ръководители в органите на съдебната власт, открити с решение на Съдийската колегия на Висшия съдебен съвет по протокол 14/04.04.2017 г. 

КОМИСИЯТА ПО АТЕСТИРАНЕТО И КОНКУРСИТЕ 
Р  Е  Ш  И:

3.1. ДОПУСКА, на основание чл. 194а, ал. 2 от ЗСВ до участие в процедури за избор за заемане на длъжността „административен ръководител” в органите на съдебната власт, обявени с решение на Съдийската колегия на Висшия съдебен съвет по протокол 14/04.04.2017 г. (обн. в ДВ бр. 31/18.04.2017 г.) следните кандидати:

Административен ръководител – председател на 
Апелативен специализиран наказателен съд
ДОПУСНАТИ КАНДИДАТИ
Вх.№	Име	Заемана длъжност към момента	
			
ВСС-6692/17.05.2017	Георги Василев Ушев	административен ръководител-председател на СпНС	
ВСС-6709/17.05.2017	Румяна Господинова Илиева	съдия в АСпНС	

Административен ръководител – председател на 
Районен съд гр. Елхово
ДОПУСНАТ КАНДИДАТ
Вх.№	Име	Заемана длъжност към момента	
			
ВСС-6807/18.05.2017	Яна Вълкова Ангелова	административен ръководител-председател на РС Елхово	

Административен ръководител – председател на 
Софийски районен съд
ДОПУСНАТИ КАНДИДАТИ
Вх.№	Име	Заемана длъжност към момента	
			
ВСС-6750/18.05.2017	Петър Савов Савчев	съдия в СРС	
ВСС-6829/18.05.2017	Александър Велинов Ангелов	съдия в СРС	

3.2. ОБЯВЯВА, на основание чл. 194а, ал. 4 от ЗСВ списъка на допуснатите за участие в избора кандидати по т. 2.1. на страницата на ВСС в интернет.

3.3. Отлага определянето на дати за провеждане на събеседване и избор с допуснатите кандидати в процедури за избор на административен ръководител в органите на съдебната власт след изготвяне на становищата от Комисията по професионална етика. 

Р-4. ОТНОСНО: Предложение от административния ръководител – председател на Административен съд – Видин за назначаване на Нели Стефанова Дончева – съдия в Административен съд – Видин, с ранг „съдия във ВКС и ВАС“, на длъжност „заместник на административния ръководител – заместник-председател“ на Административен съд – Видин, с ранг „съдия във ВКС и ВАС“. 

КОМИСИЯТА ПО АТЕСТИРАНЕТО И КОНКУРСИТЕ 
Р  Е  Ш  И:

4.1. Няма основания за преразглеждане на решението на Комисията по атестирането и конкурсите към Съдийската колегия, взето по протокол №22/15.05.2017 г., т. Р-8. 

4.2. Внася предложението в заседанието на Съдийската колегия, насрочено на 30.05.2017 г., за разглеждане и произнасяне. 

Р-5. ОТНОСНО: Предложение от административния ръководител – председател на Административен съд – Габрово за назначаване на Светлозар Георгиев Рачев – съдия в Административен съд – Габрово, с ранг „съдия във ВКС и ВАС“, на длъжност „заместник на административния ръководител – заместник-председател“ на Административен съд – Габрово, с ранг „съдия във ВКС и ВАС“. 

КОМИСИЯТА ПО АТЕСТИРАНЕТО И КОНКУРСИТЕ 
Р  Е  Ш  И:

5.1. Няма основания за преразглеждане на решението на Комисията по атестирането и конкурсите към Съдийската колегия, взето по протокол №22/15.05.2017 г., т. Р-9. 

5.2. Внася предложението в заседанието на Съдийската колегия, насрочено на 30.05.2017 г., за разглеждане и произнасяне. 

Р-6. ОТНОСНО: Актуализиране на избирателния списък на действащите съдии във връзка с провеждане на избор на членове на Висшия съдебен съвет. 

КОМИСИЯТА ПО АТЕСТИРАНЕТО И КОНКУРСИТЕ 
Р  Е  Ш  И:

6.1. Предлага на Съдийската колегия ДА АКТУАЛИЗИРА, на основание чл. 5, ал. 3, изречение 3-то от Правилата за провеждане на избори за членове на Висшия съдебен съвет от съдиите, прокурорите и следователите, избирателния списък на действащите съдии, съставен с решение на Съдийската колегия на ВСС по пр. №10/07.03.2017 г., т. 10 и актуализиран с решение на Съдийската колегия на ВСС по пр. №15/11.04.2017 г., т. 16, по пр. № 19/09.05.2017 г., т. 17 и по пр. №21/23.05.2017 г., т. 14, като:
ЗАЛИЧАВА:
•	Люба Михайлова Петрова – временно отстранена от длъжност „съдия“ в РС - Раднево 
(решение на Съдийската колегия на ВСС по пр. №21/23.05.2017 г., т. 22).

6.2. ПУБЛИКУВА актуализирания избирателен списък на интернет страницата на ВСС. 

6.3. Внася предложението в заседанието на Съдийската колегия, насрочено на 30.05.2017 г., за разглеждане и произнасяне. 

Р-7. ОТНОСНО: Предложение от административния ръководител – председател на Окръжен съд - Ямбол за определяне на Яна Вълкова Ангелова – административен ръководител - председател на Районен съд - Елхово с ранг „съдия във ВКС и ВАС” за изпълняващ функциите на административен ръководител – председател на Районен съд - Елхово с ранг „съдия във ВКС и ВАС”, във връзка с изтичащия на 01.06.2017 г. мандат.

КОМИСИЯТА ПО АТЕСТИРАНЕТО И КОНКУРСИТЕ 
Р  Е  Ш  И:

7.1. Предлага на Съдийската колегия, на основание чл. 175, ал. 4, изр. 2 от ЗСВ, да определи Яна Вълкова Ангелова – административен ръководител - председател на Районен съд - Елхово с ранг „съдия във ВКС и ВАС” за изпълняващ функциите „административен ръководител – председател“ на Районен съд - Елхово с ранг „съдия във ВКС и ВАС”, с основно месечно трудово възнаграждение съгласно таблица №1 на ВСС, считано от 02.06.2017 г. до встъпване в длъжност на нов административен ръководители. 

7.2. Внася предложението в заседанието на Съдийската колегия, насрочено на 30.05.2017 г., за разглеждане и произнасяне. 

Р-8. ОТНОСНО: Предложение от административния ръководител – председател на Административен съд – Сливен за назначаване на Владимир Иванов Първанов – съдия в Административен съд – Сливен, с ранг „съдия във ВКС и ВАС“, на длъжност заместник на административния ръководител – заместник-председател на Административен съд – Сливен, с ранг „съдия във ВКС и ВАС“. 

КОМИСИЯТА ПО АТЕСТИРАНЕТО И КОНКУРСИТЕ 
Р  Е  Ш  И:

8.1. Предлага на Съдийската колегия да остави без уважение предложението на административния ръководител – председател на Административен съд – Сливен за назначаване на Владимир Иванов Първанов – съдия в Административен съд – Сливен, с ранг „съдия във ВКС и ВАС“, на длъжност заместник на административния ръководител – заместник-председател на Административен съд – Сливен, с ранг „съдия във ВКС и ВАС“.

8.2. Предлага на Съдийската колегия, на основание чл. 30, ал. 5, т. 4 от ЗСВ, да съкрати 1 (една) щатна длъжност „заместник на административния ръководител – заместник - председател” на Административен съд – Сливен, считано от датата на вземане на решението.

8.3. Внася предложението в заседанието на Съдийската колегия, насрочено на 30.05.2017 г., за разглеждане и произнасяне. 

Р-9. ОТНОСНО: Молба от Георги Стоянов Чехларов за преназначаване по реда на чл. 194, ал. 1 от ЗСВ от Районен съд – Варна в Софийски районен съд. 

КОМИСИЯТА ПО АТЕСТИРАНЕТО И КОНКУРСИТЕ 
Р  Е  Ш  И:

9. Отлага произнасянето по молбата от Георги Стоянов Чехларов – съдия в Районен съд - Варна за преназначаване по реда на чл. 194, ал. 1 от ЗСВ от Районен съд - Варна в Софийски районен съд до приключване на процедурите за назначаване на младшите съдии с изтичащи мандати по чл. 240, ал. 1 от ЗСВ, както и до приемане на годишния анализ от Комисия „Съдебна карта, натовареност и съдебна статистика“, с оглед необходимостта от откриване на процедура по чл. 194, ал. 1 от ЗСВ.

Мотиви: По протокол №29/20.12.2016 г., т. 41 Съдийската колегия прие принципно решение процедурите по реда на чл. 194, ал. 1 от ЗСВ да се провеждат еднократно за текущата година, след приемане на годишния анализ за натовареността на съдилищата и прецизиране на възможностите за преместване в равен по степен съд и по възможност в същия апелативен район. От друга страна, е приоритетно обезпечаването на младшите магистрати с изтичащ срок по чл. 240, ал. 1 от ЗСВ, които съгласно чл. 243, ал. 1 от ЗСВ следва да бъдат назначени на длъжност „съдия“ в районните съдилища.
Ето защо молбата от съдия Георги Стоянов Чехларов ще бъде разгледана от Комисията, когато се открие процедура за преназначаване на магистрати по чл. 194, ал. 1 от ЗСВ за цялата страна и съобразно данните за натовареността от годишния анализ  за Районен съд - Варна ще се прецени дали е налице „обоснована необходимост“ от провеждане на същата.

ЕДИННИ ФОРМУЛЯРИ

С-1. ОТНОСНО: Предложение от административния ръководител – председател на Окръжен съд – Велико Търново за предварително атестиране на Мария Станчева Костова – младши съдия в Окръжен съд - Велико Търново. 

КОМИСИЯТА ПО АТЕСТИРАНЕТО И КОНКУРСИТЕ 
Р  Е  Ш  И:

1.1. Провежда предварително атестиране, на основание чл. 196, т. 1 от ЗСВ, и ИЗГОТВЯ, на основание чл. 204а, ал. 3, т. 3 от ЗСВ, комплексна оценка „МНОГО ДОБРА" – 99 (деветдесет и девет) точки на Мария Станчева Костова – младши съдия в Окръжен съд - Велико Търново. 

1.2. ПРЕДОСТАВЯ, на основание чл. 205, ал. 1 от ЗСВ, на Мария Станчева Костова – младши съдия в Окръжен съд - Велико Търново, резултатите от атестирането за запознаване.

ПРЕДЛОЖЕНИЯ ЗА ПОВИШАВАНЕ НА МЯСТО В РАНГ

С-2. ОТНОСНО: Предложение от Евгени Димитров Георгиев – съдия в Софийски градски съд, с ранг „съдия в АС”, за повишаване на място в по-горен ранг „съдия във ВКС и ВАС”. 

КОМИСИЯТА ПО АТЕСТИРАНЕТО И КОНКУРСИТЕ 
Р  Е  Ш  И:

2.1. ПРЕДЛАГА НА СЪДИЙСКАТА КОЛЕГИЯ НА ВСС ДА ПОВИШИ, на основание чл. 234 от ЗСВ, Евгени Димитров Георгиев – съдия в Софийски градски съд, с ранг „съдия в АС”, на място в по-горен ранг „съдия във ВКС и ВАС”, с месечно трудово възнаграждение, съгласно Таблица 1 на ВСС, считано от датата на вземане на решението. 

2.2. ВНАСЯ предложението в заседанието на Съдийската колегия на ВСС, насрочено на 06.06.2017 г., за разглеждане и произнасяне. 

С-3. ОТНОСНО: Предложение от Галя Василева Петрешкова - Ставарова – съдия в Районен съд - Козлодуй, с ранг „съдия в АС”, за повишаване на място в по-горен ранг „съдия във ВКС и ВАС”. 

КОМИСИЯТА ПО АТЕСТИРАНЕТО И КОНКУРСИТЕ 
Р  Е  Ш  И:

3.1. ПРЕДЛАГА НА СЪДИЙСКАТА КОЛЕГИЯ НА ВСС ДА ПОВИШИ, на основание чл. 234 от ЗСВ, Галя Василева Петрешкова - Ставарова – съдия в Районен съд - Козлодуй, с ранг „съдия в АС”, на място в по-горен ранг „съдия във ВКС и ВАС”, с месечно трудово възнаграждение, съгласно Таблица 1 на ВСС, считано от датата на вземане на решението. 

3.2. ВНАСЯ предложението в заседанието на Съдийската колегия на ВСС, насрочено на 06.06.2017 г., за разглеждане и произнасяне. 

С-4. ОТНОСНО: Предложение от административния ръководител – председател на Районен съд – Асеновград за повишаване на Светомир Витков Бабаков – съдия в Районен съд - Асеновград, на място в по-горен ранг „съдия в ОС”. 

КОМИСИЯТА ПО АТЕСТИРАНЕТО И КОНКУРСИТЕ 
Р  Е  Ш  И:

4.1. ПРЕДЛАГА НА СЪДИЙСКАТА КОЛЕГИЯ НА ВСС ДА ПОВИШИ, на основание чл. 234 от ЗСВ, Светомир Витков Бабаков – съдия в Районен съд - Асеновград, на място в по-горен ранг „съдия в ОС”, с месечно трудово възнаграждение, съгласно Таблица 1 на ВСС, считано от датата на вземане на решението. 

4.2. ВНАСЯ предложението в заседанието на Съдийската колегия на ВСС, насрочено на 06.06.2017 г., за разглеждане и произнасяне. 

ОТКРИВАНЕ НА ПРОЦЕДУРА ЗА ПЕРИОДИЧНО АТЕСТИРАНЕ

С-5. ОТНОСНО: Предложение от административния ръководител – председател на Районен съд - Харманли за периодично атестиране на Веселин Христов Коларов – съдия в Районен съд – Харманли, с ранг „съдия във ВКС и ВАС“. 

КОМИСИЯТА ПО АТЕСТИРАНЕТО И КОНКУРСИТЕ 
Р  Е  Ш  И:

5.1. ОТКРИВА, на основание чл. 52, ал. 2 от Наредба №2/23.02.2017 г. за показателите, методиката и реда за атестиране на съдия, председател и заместник-председател на съд, процедура за периодично атестиране, на основание чл. 196, т. 3 ЗСВ, на Веселин Христов Коларов – съдия в Районен съд – Харманли, с ранг „съдия във ВКС и ВАС“. 

5.2. На основание чл. 56 от Наредбата възлага на г-жа Вероника Имова  - докладчик, г-жа Бонка Дечева и г-жа Ценка Георгиева - членове на атестационния състав, да извършат проверка на дейността на Веселин Христов Коларов – съдия в Районен съд – Харманли, с ранг „съдия във ВКС и ВАС“. 

5.3. Извлечение от решението на Комисията да се изпрати на атестирания магистрат, с оглед възможността за заявяване на отвод на членовете на атестационния състав, на основание чл. 57 от Наредбата.

5.4. Да се изискат от административния ръководител на Районен съд – Харманли необходимите документи за провеждане на атестиране, съгласно чл. 58, ал. 1 от Наредбата.

ПРЕДЛОЖЕНИЯ ЗА ПРИДОБИВАНЕ СТАТУТ НА НЕСМЕНЯЕМОСТ

С-6. ОТНОСНО: Преразглеждане на решение по т. С-7 от протокол №18/24.04.2017 г. на КАК-СК относно предложение от административния ръководител - председател на Административен съд София-град, за атестиране за придобиване статут на несменяемост на Зорница Юриева Кръстева - Дойчинова – съдия в Административен съд София-град, с ранг „съдия в АС“. 

КОМИСИЯТА ПО АТЕСТИРАНЕТО И КОНКУРСИТЕ 
Р  Е  Ш  И:

6.1. Преразглежда решението си в частта по т. С-7.2 относно участието в атестационния състав само на административни съдии. Изключва от състава съдиите Юлия Ковачева и Александър Еленков. Определя в атестационния състав наказателния съдия Цветинка Пашкунова и гражданския съдия Любка Богданова, с оглед данните за работата на атестирания магистрат в Окръжен съд – Перник и Районен съд – Перник. 

6.2. Решението да се изпрати на съдия Зорница Юриева Кръстева – Дойчинова, за запознаване. 

ПОЛУЧЕНА ЧАСТ ХІІ НА ЕФ

С-7. ОТНОСНО: Предложение от административния ръководител - председател на Районен съд - Варна за периодично атестиране на Силвия Димитрова Обрешкова – заместник на административния ръководител – заместник-председател на Районен съд - Варна, с ранг „съдия във ВКС и ВАС”. 

КОМИСИЯТА ПО АТЕСТИРАНЕТО И КОНКУРСИТЕ 
Р  Е  Ш  И:

7.1. ПРЕДЛАГА НА СЪДИЙСКАТА КОЛЕГИЯ НА ВСС, на основание чл. 196, т. 2 от ЗСВ, (в сила до 09.08.2016 г.), във връзка с §206, ал. 2 от ПЗР на ЗИД на ЗСВ (ДВ, бр. 62/09.08.2016 г.) да проведе периодично атестиране на Силвия Димитрова Обрешкова – заместник на административния ръководител – заместник-председател на Районен съд - Варна, с ранг „съдия във ВКС и ВАС”.  

7.2. ПРЕДЛАГА НА СЪДИЙСКАТА КОЛЕГИЯ НА ВСС ДА ПРИЕМЕ, на основание чл. 206 от ЗСВ, комплексна оценка от атестирането „МНОГО ДОБРА" на Силвия Димитрова Обрешкова – заместник на административния ръководител – заместник-председател на Районен съд - Варна, с ранг „съдия във ВКС и ВАС”. 

7.3. ВНАСЯ предложението в заседанието на Съдийската колегия на ВСС, насрочено на 06.06.2017 г., за разглеждане и произнасяне.

С-8. ОТНОСНО: Предложение от административния ръководител - председател на Окръжен съд - Пазарджик за периодично атестиране на Кристина Ламбрева Пунтева – съдия в Окръжен съд - Пазарджик, с ранг „съдия във ВКС и ВАС”. 

КОМИСИЯТА ПО АТЕСТИРАНЕТО И КОНКУРСИТЕ 
Р  Е  Ш  И:

8.1. ПРЕДЛАГА НА СЪДИЙСКАТА КОЛЕГИЯ НА ВСС, на основание чл. 196, т. 2 от ЗСВ, (в сила до 09.08.2016 г.), във връзка с §206, ал. 2 от ПЗР на ЗИД на ЗСВ (ДВ, бр. 62/09.08.2016 г.) да проведе периодично атестиране на Кристина Ламбрева Пунтева – съдия в Окръжен съд - Пазарджик, с ранг „съдия във ВКС и ВАС”.  

8.2. ПРЕДЛАГА НА СЪДИЙСКАТА КОЛЕГИЯ НА ВСС ДА ПРИЕМЕ, на основание чл. 206 от ЗСВ, комплексна оценка от атестирането „МНОГО ДОБРА" на Кристина Ламбрева Пунтева – съдия в Окръжен съд - Пазарджик, с ранг „съдия във ВКС и ВАС”. 

8.3. ВНАСЯ предложението в заседанието на Съдийската колегия на ВСС, насрочено на 06.06.2017 г., за разглеждане и произнасяне.

ДОПЪЛНИТЕЛНИ ТОЧКИ

Р-10. ОТНОСНО: Молба от Елка Христова Пенчева за освобождаване от заеманата длъжност „съдия” в Софийски градски съд, на основание чл. 165, ал. 1, т. 2 от ЗСВ. 

КОМИСИЯТА ПО АТЕСТИРАНЕТО И КОНКУРСИТЕ 
Р  Е  Ш  И:

10.1. ОТЛАГА разглеждането на молбата от Елка Христова Пенчева за освобождаване от заеманата длъжност „съдия” в Софийски градски съд, на основание чл. 165, ал. 1, т. 2 от ЗСВ.

10.2. ИЗИСКВА от Дирекция „Дисциплинарна дейност“ информация по отношение датата на влизане в сила на решение на Съдийската колегия по пр. №12/21.03.2017 г., т. 5 за налагане на Елка Христова Пенчева – съдия в Софийски градски съд на дисциплинарно наказание по чл. 308, ал. 1, т. 6 от ЗСВ – дисциплинарно освобождаване от длъжност.

10.3. ИЗИСКВА от Дирекция „Дисциплинарна дейност“ ДА ПРЕДОСТАВЯ на Комисията по атестирането и конкурсите актуална информация, касаеща датата на влизане в сила на решенията на Съдийската колегия за налагане на дисциплинарни наказания „дисциплинарно освобождаване от длъжност“ на магистрати с цел своевременно сезиране на Съдийската колегия за произнасянето й на основание чл. 165, ал. 1, т. 5 от ЗСВ.
 
Р-11. ОТНОСНО: Оптимизиране на щатната численост на Административен съд - Ямбол, във връзка с проведено събеседване и избор на административен ръководител по протокол №21/23.05.2017 г. на Съдийската колегия на Висшия съдебен съвет.

КОМИСИЯТА ПО АТЕСТИРАНЕТО И КОНКУРСИТЕ 
Р  Е  Ш  И:

11.1. Предлага на Съдийската колегия, на основание чл. 30, ал. 5, т. 4 от ЗСВ, да съкрати 1 (една) щатна длъжност „заместник на административния ръководител – заместник - председател” на Административен съд - Ямбол, считано от датата на встъпване в длъжност на новоизбрания административен ръководител.

11.2. ПРЕДЛАГА на Съдийската колегия, на основание чл. 30, ал. 5, т. 7 от ЗСВ, да предложи на Пленума на Висшия съдебен съвет ДА РАЗКРИЕ, на основание чл. 30, ал. 2, т. 8 от ЗСВ, 1 (една) щатна длъжност „съдия” в Административен съд - Ямбол, считано от датата на встъпване в длъжност на новоизбрания административен ръководител.

11.3. Внася предложението в заседанието на Съдийската колегия, насрочено на 30.05.2017 г., за разглеждане и произнасяне. 

Р-12. ОТНОСНО: Извлечение от протокол №16/15.05.2017 г. на комисия „Съдебна карта, натовареност и съдебна статистика“ към Съдийската колегия на Висшия съдебен съвет относно писмо изх. №2666/05.05.2017 г. от председателя на Специализирания наказателен съд за увеличаване на щатната численост на съда със 7 (седем) броя съдии. 

КОМИСИЯТА ПО АТЕСТИРАНЕТО И КОНКУРСИТЕ 
Р  Е  Ш  И:

12. Отлага произнасянето по т. Р-12 от настоящия дневен ред за събиране на информация за вида и тежестта на делата в последните 3 години в Специализирания наказателен съд. Да се приложи докладът на Наказателната колегия за специализираните съдилища и годишния доклад за 2016 г. на Специализирания наказателен съд. 

Р-13. ОТНОСНО: Извлечение от протокол №16/15.05.2017 г. на комисия „Съдебна карта, натовареност и съдебна статистика“ към Съдийската колегия на Висшия съдебен съвет относно писмо изх. №1248/02.05.2017 г. от председателя на Районен съд – Нови пазар за увеличаване на щата на магистрати в Районен съд – Нови пазар. 

КОМИСИЯТА ПО АТЕСТИРАНЕТО И КОНКУРСИТЕ 
Р  Е  Ш  И:
13. Отлага разглеждането на т. Р-13 от настоящия дневен ред за окомплектоване на преписката с данни за постъпленията по видове дела за последните 3 години в Районен съд – Нови пазар. 

Р-14. ОТНОСНО: Жалба от Атанас Дечков Христов – съдия в Районен съд – Разград против решения на Съдийската колегия на Висшия съдебен съвет по протокол №19/09.05.2017 г., т. 11.32; т. 12.14; т. 13.11 и т. 13.11.2.                 

КОМИСИЯТА ПО АТЕСТИРАНЕТО И КОНКУРСИТЕ 
Р  Е  Ш  И:

14.1. Приема за сведение жалбата от Атанас Дечков Христов – съдия в Районен съд – Разград. 
14.2. Да се изпрати на Атанас Дечков Христов – съдия в Районен съд – Разград отговор във връзка с поставени от него въпроси в жалбата. 

Р-15. ОТНОСНО: Жалба от Силвия Петрова Димитрова – съдия в Административен съд - Враца против решение на Съдийската колегия на Висшия съдебен съвет по протокол №19/09.05.2017 г., т. 15.1. 

КОМИСИЯТА ПО АТЕСТИРАНЕТО И КОНКУРСИТЕ 
Р  Е  Ш  И:
15. Приема за сведение жалбата от Силвия Петрова Димитрова – съдия в Административен съд - Враца против решение на Съдийската колегия на Висшия съдебен съвет. 

Р-16. ОТНОСНО: Жалба от Десислава Николаева Зисова – съдия в Софийски районен съд срещу решение на Съдийската колегия на Висшия съдебен съвет по протокол №20/16.05.20 17 г., т. 7, с което Доротея Иванова Мишкова Кехайова е повишена по чл. 193, ал. 6 от ЗСВ в Софийски градски съд, наказателна колегия. 

КОМИСИЯТА ПО АТЕСТИРАНЕТО И КОНКУРСИТЕ 
Р  Е  Ш  И:
16. Приема за сведение жалбата от Десислава Николаева Зисова – съдия в Софийски районен съд срещу решение на Съдийската колегия на Висшия съдебен съвет. 

Р-17. ОТНОСНО: Молба от Владимир Григоров Вълков, Илияна Валентинова Станкова и Десислава Николаева Зисова – съдии в Софийски районен съд  за преразглеждане на решение на Съдийската колегия на Висшия съдебен съвет по протокол 19/09.05.2017 г. за отлагане разглеждането на молби по чл. 193, ал. 6 от ЗСВ 

КОМИСИЯТА ПО АТЕСТИРАНЕТО И КОНКУРСИТЕ 
Р  Е  Ш  И:
17. Да се уведомят молителите за актуалното щатно разписание на Софийски градски съд и за възможностите за приложение на разпоредбата на чл. 193, ал. 6 от ЗСВ. 

ПРЕДСЕДАТЕЛ НА КОМИСИЯТА 
ПО АТЕСТИРАНЕТО И КОНКУРСИТЕ 
ПРИ СЪДИЙСКАТА КОЛЕГИЯ: 
ВЕРОНИКА ИМОВА (п)